
Comhairle Cathrach na Gaillimhe
Galway City Council

				
LEABHRÁN EOLAIS 
Oifigeach Tacaíochta Teicniúla do Chórais Eolais



Ba chóir Iarratais Chomhlánaithe lena n-áirítear Cuid 1 agus Cuid 2 a phostáil/a sheachadadh chuig:

AN RANNÓG ACMHAINNÍ DAONNA,
Comhairle Cathrach na Gaillimhe 
Halla na Cathrach, 
Bóthar an Choláiste, 
Gaillimh.
H91 X4K8

	Is féidir iarratais a sheoladh trí ríomhphost freisin chuig Personnel@galwaycity.ie  déan cinnte go gcuirfidh tú “Oifigeach Tacaíochta Teicniúla do Chórais Eolais ' sa mbosca ábhair         
                                                     
	DÁTA DEIRIDH AR A NGLACFAR LE HIARRATAIS CHOMHLÁNAITHE	
	
	4:00pm, Déardaoin, 13 Bealtaine, 2021. 







SEICLIOSTA TÁBHACHTACH

	Iarrtar ort na pointí seo a leanas a sheiceáil sula seoltar an fhoirm seo:  

· Ní mór gach foirm iarratais a chur isteach, trí chrua-chóip amháin, agus iad comhlánaithe go hiomlán agus na cáipéisí go léir a iarrtar in éineacht leo faoi 4:00pm, Déardaoin, 13 Bealtaine, 2021.  Fillfear gach iarratas neamhiomlán mar neamhbhailí tar éis an dáta deiridh agus ní chuirfear san áireamh sa chomórtas é.

· Ní mór an t-eolas go léir a chur ar fáil ar an bhfoirm iarratais fhoirmiúil amháin. Ní dhéanfar eolas breise trí Curriculum Vitae a mheas.  

· Déan cinnte go bhfuil d’fhoirm comhlánaithe i bhformáid chlóscríofa agus go bhfuil gach ceist freagartha go hiomlán agat.  

· Iarratais Ríomhphost:   Ní mór an fhoirm iarratais chomhlánaithe, mar aon le cóipeanna scanta de Cháilíochtaí Oideachais ábhartha agus Ceadúnas Tiomána a sheoladh isteach trí ríomhphost chuig personnel@galwaycity.ie  faoi 4:00pm, Déardaoin, 13 Bealtaine, 2021.  Cinntigh le do thoil go bhfuil " Oifigeach Tacaíochta Teicniúla do Chórais Eolais” léirithe sa mbosca ábhair     

· Iarratais Poist/Seachadta:   Is féidir an fhoirm iarratais chomhlánaithe a sheoladh isteach tríd an bpost / a sheachadadh agus caithfidh 4 chóip a bheith ann i.e. 1 chóip bhunaidh & 3 chóip den fhoirm iarratais, mar aon le 4 chóip de Cháilíochtaí Oideachais ábhartha agus Ceadúnas Tiomána agus ní mór í a chur isteach faoi 4:00pm, Déardaoin, 13 Bealtaine, 2021.        

· Teastóidh teastais bhunaidh roimh aon choinne.  Measfar iarratais a chuirtear isteach nach gcomhlíonann na riachtanais mar a leagtar amach a bheith neamhbhailí, seolfar ar ais chuig an iarrthóir iad agus NÍ BHEIDH siad san áireamh sa chéad chéim eile den chomórtas.      

·  Tabhair faoi deara nach leor Teastais ábhartha & Ceadúnas Tiomána a bheith curtha faoi bhráid na hoifige seo roimhe seo ó thaobh riachtanais an iarratais reatha a chomhlíonadh.   

· Cuirfear iarratais ar ghearrliosta ar bhonn an eolais arna chur ar fáil san fhoirm iarratais agus mar sin ba cheart duit a chinntiú go bhfuil d’iarratas comhlánaithe go hiomlán agat agus go gcuirtear isteach na cáipéisí go léir a iarrtar.

· Ba cheart d’iarrthóirí dóthain ama a cheadú chun cinntiú nach mbíonn seachadadh níos deireanaí ná an t-am deireanach um ghlacadh.  Fágtar faoin iarratasóir déanamh cinnte go bhfaightear an fhoirm iarratais, ina hiomlán, in am ag an Rannóg Acmhainní Daonna, Comhairle Cathrach na Gaillimhe.  

· Ní thógfar san áireamh aon mhaíomh gur cailleadh nó gur cuireadh moill le haon fhoirm iarratais ná litir a bhaineann leis sa phost ach má thaispeántar Teastas poist ó Oifig an Phoist chun tacú leis an maíomh sin.  Fágtar faoin iarratasóir teagmháil a dhéanamh le An Post maidir le haon mhoilleanna.

· Iarrtar ort fógra a thabhairt don Rannóg Acmhainní Daonna faoi aon athrú ar sheoladh.  Iarrtar ort déanamh cinnte go gcuireann tú san áireamh uimhir theagmhála bhailí reatha i d’fhoirm iarratais reatha.


____________________________________________________________
POST MAR OIFIGEACH TACAÍOCHTA TEICNIÚLA SNA CÓRAIS EOLAIS 
SONRAÍOCHT AN PHOIST	__________________________________________________________________________________

Tá Comhairle Cathrach na Gaillimhe ag iarraidh painéal a bhunú do phost mar Oifigeach Tacaíochta Teicniúla sna Córais Eolais.   

I gceist sa phost seo beidh seirbhísí Eolais, Cumarsáide agus Teicneolaíochta a chur ar fáil agus a thacú do Chomhairle Cathrach na Gaillimhe. 

Seo na rudaí a mbeifear ag súil leo ón té a cheapfar:

· Cur chuige bunaithe ar an gcustaiméir a ghlacadh trína gcuirtear eispéireas freagrúil gairmiúil ar fáil don úsáideoir deiridh nuair a iarrtar tacaíocht TFC:
· Tacaíocht TFC agus crua-earraí líne thosaigh a chur ar fáil d’úsáideoirí;
· Oibriú mar bhall d’fhoireann chun ardchaighdeán tacaíochta teicniúla a sholáthar i gComhairle Cathrach na Gaillimhe;
· An deasc chabhrach TFC a bhainistiú ar bhonn laethúil;
· Rochtain úsáideoirí a bhainistiú;
· Fadhbanna a thagann chun cinn a aithint;
· Cumarsáid a dhéanamh le húsáideoirí;
· Réiteach a fháil ar roinnt fadhbanna a d’fhéadfadh a bheith casta i dtimpeallacht ina dtarlaíonn rudaí go tapa;
· Gnásanna a dhoiciméadú agus an bonn eolais a thabhairt suas chun dáta;
· Oiliúint a chur ar úsáideoirí nuair is gá;
· Tacaíocht TFC a sholáthar agus a bheith inniúil ar na teicneolaíochtaí atá in úsáid;
· Déan taighde ar fhadhbanna casta chun réitigh a aithint a luífeadh le cumraíocht líonra Chomhairle Cathrach na Gaillimhe;
· Tacaigh le láithreáin chianda;
· Déan gléasanna móibíleacha a bhainistiú, a eisiúint agus a thacú;
· Comhlíon dualgais riaracháin don roinn TFC;
· Aon dualgas eile a d’fhéadfaí a shannadh.
Beidh taithí chruthaithe sna réimsí seo a leanas ag an té a cheapfar: 
· Tacaíocht d’úsáideoirí TFC agus crua-earraí
· Bogearraí na deisce seirbhíse
· Tacaíocht do Chomhadlanna Gníomhacha
· Teicneolaíochtaí cianda bainistíochta
· Slándáil Eolais lena n-áirítear frithvíreas
· Tacaíocht do Dheasca agus do ghléasanna imeallacha
· Bainistíocht agus tacaíocht a chur ar fáil d’áiseanna closamhairc agus seomraí cruinnithe
· Gléasanna móibíleacha a bhainistiú
· Tacaíocht d’fheidhmchláir Microsoft Office
· Tacaíocht d’oibrithe cianda
· Tacaíocht d’oibrithe móibíleacha



Ba chóir na rudaí seo a leanas a bheith ag an té a cheapfar:
· Díograis faoi sheirbhís ardchaighdeáin a sholáthar.
· Ardscileanna fadhbréitigh agus fabhtcheartaithe.
· An cumas oibriú faoi bhrú.
· Sárscileanna cumarsáide agus idirphearsanta
· An cumas oibriú go maith mar bhall d’fhoireann agus go neamhspleách.
· An cumas spriocanna laethúla agus spriocanna tionscadail a chomhlíonadh.



















____________________________________________________________________
CÁILÍOCHTAÍ DO PHOST MAR OIFIGEACH TACAÍOCHTA TEICNIÚLA SNA CÓRAIS EOLAIS
____________________________________________________________________

1. Carachtar: 
Ní mór dea-cháil a bheith ar gach iarrthóir.

2. Sláinte: 
Ní mór do gach iarrthóir a bheith i riocht sláinte a thabharfadh le fios go réasúnta go bhféadfadh an t-iarrthóir seirbhís rialta éifeachtach a thabhairt.  Is féidir go n-iarrfar ar iarrthóirí roghnaithe dul faoi scrúdú tosaigh dochtúra, agus aon scrúduithe dochtúra eile a bheadh de dhíth le linn a thréimhse nó a tréimhse fostaíochta mar Oifigeach Tacaíochta Teicniúla sna Córais Eolais le lia-chleachtóír cáilithe a d’ainmneodh an t-údarás áitiúil.  

3.	Oideachas, Oiliúint, Taithí srl.
Ní mór an taithí seo a leanas a bheith ag iarrthóirí ar an dáta deiridh ar a nglacfar le hiarratais chomhlánaithe:
(a) Caighdeán maith oideachais ghinearálta ionas gur féidir na dualgais a chomhlíonadh go sásúil; 
(b) Dhá bhliain ar a leith de thaithí ábhartha i dtimpeallacht Tacaíochta Líonra & Deisce. 
(c) Luí le Teicneolaíocht an Eolais agus na Cumarsáide;
(d) Eolas stuama praiticiúil a léiriú ar ailtireachtaí teicniúla TF, forbairt ar chórais TF agus seachadadh seirbhísí; 
(e) A bheith dea-eagraithe agus praiticiúil, le cur chuige loighciúil, anailíseach i leith fadhbanna a réiteach;
(f) Cumas agus spéis a léiriú i bheith chun dáta ar threochtaí agus forbairtí TF. 
(g) Tuiscint a léiriú ar fhorbairtí reatha ó thaobh Córais Eolais a chur i bhfeidhm agus bheith in ann comhairle ó speisialtóirí, bíodh siad teicniúil nó eile, a chomhtháthú agus a léirmhíniú.

Inmhianaithe ach neamhriachtanach.:

Bheadh sé inmhianaithe na nithe seo a leanas a bheith ag an iarrthóir:
· An NCC a bheith aici/aige Ard-Dioplóma i Staidéir Ríomhaireachta nó cáilíocht choibhéiseach creidiúnaithe TF;
· Eolas ar chaighdeáin slándála TF agus cóid iompair. 



Caithfear mionsonraí gach cáilíochta atá agat a bhreacadh síos ar an bhfoirm iarratais.  Níor chóir féachaint ar chuireadh chun agallaimh mar chruthúnas go bhfuil na cáilíochtaí riachtanacha agat agus go gcomhlíonann tú gach riachtanas, nó go bhfuil tú cáilithe de reir dlí chun an post a dhéanamh. Beidh gá le cruthúnas scríofa ar cháilíocht, taithí agus mar sin de, má iarrann tú orainn creidiúint a thabhairt duit as cáilíocht nó taithí ar leith.  
Seo a leanas na príomhinniúlachtaí  a mbeifear ag súil leo ón Oifigeach Tacaíochta Teicniúla do Chórais Eolais 

	Anailís agus Cinnteoireacht  
	· Imscrúdú a dhéanamh ar gach ceist lena mbaineann agus cinntí eolasacha a dhéanamh; 
· Moltaí cothroma agus córa a dhéanamh, bunaithe ar fhianaise; 
· Tuiscint ar impleachtaí praiticiúla an eolais sa chomhthéacs ginearálta ina n-oibríonn siad; 

	Torthaí a Bhaint Amach 
	· Gníomhú go dearfach agus cinntí tráthúla, eolasacha agus éifeachtacha a dhéanamh; Ardchaighdeáin seirbhíse agus cúraim do chustaiméirí a bhunú sa timpeallacht TFC:
· An cumas leithdháileadh, úsáid agus meastóireacht ar acmhainní a bhainistiú le cinntiú go n-úsáidtear iad go héifeachtach chun pleananna oibríochtúla a chur i gcrích;
· An cumas laghdú ar chostais agus ar dhramhaíl a chur chun cinn.

	Éifeachtúlacht phearsanta
 
	· Tionscnaíocht agus cruthaitheacht a léiriú ó thaobh TFC a chur i bhfeidhm;
· Bheith díograiseach agus dearfach i dtaobh an róil sa timpeallacht TFC; 
· Athléimneacht agus folláine phearsanta; 
· Inspreagadh pearsanta;
· Dílseacht d’ionracas agus do dhea-luachanna seirbhíse poiblí; 
· Eolas ar cheisteanna reatha rialtais áitiúil agus ar a threo straitéiseach. 

	Cumarsáid Éifeachtach a Dhéanamh
	· Pléann le comhghleacaithe agus geallsealbhoirí ábhartha go gairmiúil, éifeachtach; 
· Scileanna an-éifeachtacha cumarsáide, idir labhartha agus scríofa.
· Dea-scileanna idirphearsanta.
· Cuireann í/é féin in iúl go soiléir. 

	Eolas agus Taithí Riachtanach
	· Ardleibhéal scile agus saineolais a léiriú, a bhaineann leis an bpost;
· Tuiscint a léiríú ar struchtúir agus timpeallacht an údaráis áitiúil agus ar ról Oifigeach Tacaiochta Teicniúla sna Córais Eolais;
· Taithí ábhartha go dtí seo;
· Eolas ar gach gné theicniúil a ghabhann leis an bpost. 



____________________________________________________________________
PRÍOMHCHOINNÍOLLACHA NA SEIRBHÍSE
____________________________________________________________________

An Cineál Poist 
Líonfar poist shealadacha agus bhuana iomchuí sa todhchaí ón bpainéal a chuirfear le chéile.  Beidh an post (na poist) lán-aimseartha agus inphinsin.

Luach Saothair 
	
(Íosmhéid) €43,633 go (Uasmhéid) €49,185 le 1u LSI (€50,794) & 2ú LSI (€52,401) (Ciorclán EL02/2020)

NÓTA TÁBHACHTACH: Ba chóir d’iarrthóirí a thabhairt faoi deara nach bhfuil an tuarastal tosaigh faoi réir caibidlíochta. Ní bhainfidh iontráil sa scála pá os cionn an phointe íosta ach le seirbhísigh phoiblí atá ann cheana i gcomhthéacs na gCiorclán Pá Rialtais ábhartha. Rachaidh iarrthóirí nach bhfuil clúdaithe ag Ciorcláin den sórt sin isteach sa scála pá ag an bpointe íosta i.e. €43,633.

Féadfar ráta an luach saothair a athrú ó am go chéile ar aon dul le beartas an Rialtais ar phá.

Ní mór do shealbhóir na hoifige seo leis an údarás áitiúil aon táillí nó airgead eile (seachas a t(h)uarastal cuimsitheach) atá iníoctha leis/léi agus a fhaigheann sé/sí de bhrí a (h)oifige i dtaobh seirbhísí a cheanglaítear air/uirthi a dhéanamh faoi achtú ar bith.

PROMHADH:
(a) beidh tréimhse phromhaidh i gceist i ndiaidh ceapachán den sórt sin teacht i bhfeidhm ina mbeidh an duine a cheapfar ar promhadh,
(b) 12 mhí a bheidh i gceist leis an tréimhse sin ach féadfaidh an Príomhoifigeach Feidhmiúcháin, dá lánrogha féin, síneadh a chur le tréimhse mar sin,
(c) beidh deireadh leis an bhfostaíocht sin ag deireadh na tréimhse promhaidh mura ndeimhneoidh an Príomhoifigeach Feidhmiúcháin le linn na tréimhse sin go bhfuil seirbhís an duine sin sásúil.

UAIRE DUALGAIS 
Éileofar ar an duine a cheapfar seachtain oibre 37 uair an chloig a dhéanamh. Éileofar ar an iarrthóir a n-éireoidh leis/léi a c(h)uid uaire oibre a logáil de réir cheanglais an Achta um Eagrú Ama Oibre, 1997 agus éileofar air/uirthi comhoibriú le húsáid teicneolaíochtaí chun uaire mar sin a thaifead.

Saoire Bhliantúil:
30 lá sa bhliain an teidlíocht saoire bhliantúil.

Ceadúnas Tiomána:
Cé nach bhfuil ceadúnas tiomána mar cheanglas riachtanach don phost seo, bheadh sé inmhianaithe go mbeadh ceadúnas tiomána bailí iomlán ag Iarrthóirí.  Déanfar costais a thabhaíonn an té a cheapfar maidir le taisteal a bhaineann leis an obair a chúiteamh chun teacht le ciorcláin rannóige.  


Grinnfhiosrúchán an Gharda Síochána:
Éileofar ar an iarratasóir a n-éireoidh leis nó léi dul faoi Ghrinnfhiosrúcháin an Gharda Síochána  sula
gceapfar é/í.

Ranníocaíocht Aoisliúntais: 
Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme A de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 1.5% dá luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach).

Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme D de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 5% dá luach saothair inphinsin.  

Scéim Baintrí & Dílleachta/ Céilí & Leanaí
Éileofar ar gach duine a bheidh ina n-oifigigh inphinsin d’údarás áitiúil i ndáil le Scéim Rialtais Áitiúil (Pinsean Ranníoc Céilí agus Leanaí), 1986 ranníoc ag ráta 1.5% dá luach saothair inphinsin a íoc leis an údarás áitiúil (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) de réir théarmaí na Scéime.

Iontrálaithe Nua ón 1 Eanáir 2013 - Scéim  Pinsean Seirbhíse Poiblí Aonair
MAIDIR LE hIONTRÁLAITHE NUA a earcaítear an 1 Eanáir, 2013 nó ina dhiaidh sin, chomh maith le hiar-sheirbhísigh poiblí a bheadh ag filleadh ar an tseirbhís phoiblí tar éis briseadh níos mó ná 26 seachtain.  Tá feidhm leis an Acht um Pinsin na Seirbhíse Poiblí (Scéim Aonair agus Forálacha Eile) 2012 le d’fhostaíocht.  Éilítear ar bhaill den Scéim seo i ndáil le haoisliúntas ranníocaíocht a dhéanamh ag ráta 3% den luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) agus tá tú incháilithe an ráta Aicme A den ranníocaíocht ÁSPC a íoc.

Aois Scoir: 
Cinnfear aois scoir maidir le Seirbhís na hEarnála Poiblí roimhe seo (más ann) agus tabharfar comhairle ina leith nuair a cheapfar an duine.

Iar-Fhostaithe den tSeirbhís Phoiblí 
D’fhéadfadh tionchar a bheith ar incháilitheacht chun a bheith san iomaíocht sa chás go raibh iarratasóirí fostaithe roimhe seo sa tSeirbhís Phoiblí in Éirinn agus gur baineadh leas as Scéim Seirbhíse Poiblí na hÉireann lena n-áirítear:
1. Scéim Dhreasaithe don Luathscor (ISER)
1. Ciorclán na Roinne Sláinte agus Leanaí (7/2010) 
1. Comhaontú Comhchoiteann: Íocaíochtaí Iomarcaíochta d’Fhostaithe sa tSeirbhís Phoiblí 

Ba chóir d’iarratasóirí a chinntiú nach mbeidh cosc orthu ó dul isteach sa tSeirbhís Phoiblí in Éirinn arís faoi théarmaí Scéimeanna den sórt sin.  Ní liosta críochnaitheach é sin agus ba chóir aon fhiosrúcháin a bheadh agat a dhíriú ar Iar-Fhostóir an iarratasóra sa tSeirbhís Phoiblí in Éirinn, ar an gcéad dul síos. 



Dearbhú 
Éilítear ar iarratasóirí a dhearbhú má bhain siad leas roimhe seo as scéim seirbhíse poiblí dreasachta luathscoir agus/nó as comhaontú comhchoiteann mar a luaitear thuas. Éilítear ar iarratasóirí freisin aon teidlíochtaí ar shochar pinsin Seirbhíse Poiblí (in íocaíocht nó coinnithe) ó aon fhostaíocht eile sa tSeirbhís Phoiblí agus/nó áit a bhfuil íocaíocht-in-lieu faighte aige/aici as seirbhís in aon fhostaíocht sa tSeirbhís Phoiblí a chur in iúl.

Tairiscint Cheapacháin 
Éileoidh Comhairle Cathrach na Gaillimhe ar dhaoine a dtairgfear ceapachán dóibh glacadh leis an gceapachán sin laistigh de thréimhse nach mó ná mí amháin ón dáta a ndéantar an tairiscint.  Mura nglacann siad leis an gceapachán laistigh den tréimhse sin, nó den tréimhse níos faide a chinnfidh an Chomhairle faoina lánrogha féin, ní cheapfaidh an Chomhairle iad. 

Déantar gach ceapachán faoi réir teistiméireachtaí sásúla a fháil agus d’fhéadfadh sé go mbeadh orthu fianaise cháipéisíochta a sholáthar de cháilíochtaí nó taithí a luaitear ina n-iarratais.

____________________________________________________________________
LEAGAN AMACH AN CHOMÓRTAIS 
____________________________________________________________________

Caithfear iarratais a dhéanamh ar fhoirmeacha iarratais oifigiúla agus sin amháin agus ní mór gach cuid a chomhlánú go hiomlán. Agus an fhoirm iarratais seo á comhlánú agat, tá sé ríthábhachtach go mbeifear cruinn mar go n-úsáidfear í mar cháipéis ionchuir ríomhaire.  Beidh an fhaisnéis a sholáthróidh tú ar an bhfoirm iarratais seo ina cuid lárnach den phróiseas gearrliostaithe.  D’fhéadfadh cinneadh Chomhairle Cathrach na Gaillimhe tú a chur san áireamh ar an ngearrliosta d’iarrthóirí a rachaidh chun cinn go dtí céim a dó den phróiseas, a bheith bunaithe ar an bhfaisnéis seo. 

Sa chás, go mbreithneoidh Comhairle Cathrach na Gaillimhe, bunaithe ar an líon daoine a bheidh ag lorg iontrála chuig an gcomórtas agus caighdeán eolais, oiliúna nó taithí go ginearálta na ndaoine sin, gan gach duine a ligean ar aghaidh chuig an gcomórtas, féadfaidh Comhairle Cathrach na Gaillimhe daoine a ligean ar aghaidh chuig an gcomórtas ar dóigh leo a bhainfidh amach caighdeán dóthanach lena roghnú agus lena moladh don cheapachán agus iad sin amháin.

Ní ionann duine a scaoileadh ar aghaidh chuig comórtas nó cuireadh a fháil chun freastal ar agallamh, agus a thabhairt le fios go bhfuil Comhairle Cathrach na Gaillimhe sásta go gcomhlíonann an duine sin riachtanais na Rialachán nó nach bhfuil sé/sí dícháilithe de réir an dlí ó phost a choimeád agus ní ionann agus barántas é go mbreithneofar d’iarratas tuilleadh.  Tá sé tábhachtach mar sin, go dtabharfá ar aird go bhfuil an dualgas ortsa a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar agallamh.  Mura gcomhlíonann tú na riachtanais iontrála riachtanacha ach mar sin féin go bhfreastalaíonn tú ar agallamh, beidh tú ag cur costais gan ghá ort féin mar nach mbeidh Comhairle Cathrach na Gaillimhe freagrach as aon chostais a thabhófar a aisíoc.

D’fhéadfadh gur próiseas dhá chéim a bheidh i gceist leis an gcomórtas:
1. Gearrliostú
2. Agallamh iomaíoch 

Féadfaidh Comhairle Cathrach na Gaillimhe, dá lánrogha féin iarraidh ar iarrthóirí freastal ar réamhagallamh agus sa chás sin bheadh cead isteach chuig an agallamh iomaíoch ag brath ar iarrthóirí ag baint amach caighdeáin a bhreithníonn Comhairle Cathrach na Gaillimhe a bheith riachtanach sa réamhagallamh. 
Is Bord (boird) a bheidh curtha le chéile ag Comhairle Cathrach na Gaillimhe a thabharfaidh faoi na hagallaimh.  Déanfaidh an Bord (na Boird) fiúntas na n-iarrthóirí a mheas (ach amháin an méid is féidir iad a mheas) i ndáil le nithe dá dtagraítear sna Cáilíochtaí forordaithe agus aon ábhar iomchuí eile. Sula ndéanfar an measúnú deiridh, féadfaidh an Bord glaoch ar ais ar iarrthóir chun tuilleadh ceisteanna a chur air/uirthi.  Glacfar leis gur cuid den agallamh é aon fhreastal breise a bheidh de dhíth.  Breithneofar iarrthóirí agus iad sin amháin lena roghnú a bhainfidh caighdeán amach a bhreithníonn Comhairle Cathrach na Gaillimhe sin a bheith sásúil in agallamh iomaíoch.

Sula molfar é/í lena c(h)eapadh ní mór d’iarrthóir Comhairle Cathrach na Gaillimhe a shásamh go bhfuil an t-eolas agus an cumas cuí aige/aici (lena n-áirítear, ardchaighdeán oiriúnachta agus sa chás go mbeadh taithí riaracháin riachtanach, ní mór ardchumas riaracháin a bheith aige/aici ag an leibhéal cuí) chun go bhféadfar dualgais an phoist a chomhlíonadh mar is ceart.  Féadfaidh Comhairle Cathrach na Gaillimhe, dá lánrogha féin, duine (daoine) eile a roghnú agus a mholadh don cheapachán bunaithe ar thorthaí an chomórtais seo sa chás nach nglacfaidh an duine atá molta don cheapachán leis an gceapachán, nó ach a nglacfaidh sé/sí leis, go dtugann sé/sí suas é nó sa chás go dtiocfaidh folúntas breise chun cinn.


Tá gach iarrthóir freagrach as iad féin a bheith ar fáil don tástáil éigeantach (do na tástálacha éigeantacha) ar an dáta (na dátaí) a shonróidh Comhairle Cathrach na Gaillimhe agus as cibé socruithe atá riachtanach a dhéanamh chun a chinntiú go bhfaighfear an chumarsáid a sheolfar chucu ag an seoladh a bheidh sonraithe ar an bhfoirm iarratais. 

Dícháileofar tú má dhéantar canbhasáil.

Is fostóir comhdheiseanna í Comhairle Cathrach na Gaillimhe 













































____________________________________________________________________
EOLAS GINEARÁLTA
____________________________________________________________________

Ní bheidh Comhairle Cathrach na Gaillimhe freagrach as aon speansas, speansais taistil san áireamh, a d’fhéadfadh go bhfulaingeodh iarrthóirí iad, i gceangal lena n-iarrthóireacht.

Dáta Deiridh:
Ní mór an fhoirm iarratais chomhlánaithe a sheoladh/a sheachadadh ionas go sroichfidh sé an Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh, tráth nach déanaí ná 4:00pm, Déardaoin, 13 Bealtaine 2021.  Ní thógfar san áireamh aon mhaíomh gur cailleadh nó gur cuireadh moill le haon fhoirm iarratais ná litir a bhaineann leis sa phost ach má thaispeántar Teastas poist ó Oifig an Phoist chun tacú leis an maíomh sin.  Fágtar faoin iarratasóir teagmháil a dhéanamh le An Post maidir le haon mhoilleanna.

Iarrthóirí a Mheas mar bheith Tarraingthe Siar:
Maidir le hiarrthóirí nach bhfreastalaíonn le haghaidh agallaimh nó trialacha cibé uair agus áit a n-iarrann Comhairle Cathrach na Gaillimhe, nó nach dtaispeánann siad, áit a iarrtar orthu, cibé fianaise a chur ar fáil a d’fhéadfadh Comhairle Cathrach na Gaillimhe a iarraidh maidir le haon ábhar atá ábhartha dá n-iarrthóireacht, ní bheidh aon éileamh eile acu ar bheith curtha san áireamh.

Na hAchtanna um Chosaint Sonraí 1988 – 2018 agus an Rialachán Ginearálta maidir le Cosaint Sonraí:
Nuair a fhaightear d’fhoirm iarratais, cruthaímid taifead ríomhaire i d’ainm, ina bhfuil cuid mhór den eolas pearsanta a chuir tú ar fáil.  I gcás go ndéanfaí d’ainm a mheas le haghaidh poist, cruthófar comhad láimhe.  Úsáidtear na taifid phearsanta chun críocha próiseáil d’iarrthóireachta amháin.  Tá an fhaisnéis sin a choimeádtar ar ríomhaire faoi réir na gceart agus na n-oibleagáidí atá leagtha amach sna Rialacháin Ghinearálta ar Chosaint Sonraí.

Rúndacht:
Faoi réir fhorálacha an Achta um Chosaint Sonraí, 1997 agus 2003; déileálfar go huile is go hiomlán faoi rún le hiarratais.






TABHAIR FAOI DEARA: NÁ FILL ACH AN FHOIRM IARRATAIS AGUS COIMEÁD AN LEABHRÁN EOLAIS LE HAGHAIDH DO CHUID TAIFEAD FÉIN.

